Aratás
Gabnavágó kaszán nincs már semmi csorba
(Mégis szépen pattog a nemzeti forma!)
Délibábos rónán reng a buzatenger,
Nézi-nézi búsan szegény gazdaember...
Növények, növények, kalászos növények,
Magasra, kalászra hiába növének,
Mindhiába számos a kereszt, az asztag,
Mindhiába számos, mindhiába vastag ─
Amit az öreg föld termel hébe-hóba:
Elviszik egyenes és görbe adóba...
Versek